Sagunt es guardonada en el Primer Concurs Estatal de Ciutats i Pobles pel Comerç Just, Ètic i Sostenible
02 de novembre 2020

![Imagen 1](/media/qbkpk5sk/99_cartel.jpg)![Imagen 2](/media/so2bkzew/99_majosep.jpg)

La ciutat de Sagunt ha estat premiada en el Concurs Estatal de Ciutats i Pobles pel Comerç Just, Ètic i Sostenible, que este any celebra la seua primera edició, en la categoria de compra pública ètica i sostenible. Amb una candidatura promoguda per la tenda de comerç just de la ciutat, La Tenda de Tot el Món, el jurat ha considerat Sagunt com un bon exemple en este tipus de pràctiques. 

  

Este premi s’ha lliurat dins del V encontre estatal de Ciutats pel Comerç Just, que este any s’hauria d’haver celebrat a la ciutat de Saragossa, però les circumstàncies sanitàries ho han impedit i s’ha realitzat de manera telemàtica. 

  

Durant la jornada, a més dels lliuraments dels premis, ha hagut una conferència a càrrec de Cristina Monge (Fundación Ecología y Desarrollo) sobre “Com accelerar l’ODS 12 amb intel·ligència col·lectiva”, i també s’ha presentat el document de Nous Criteris del programa de Ciutats pel Comerç Just. 

  

La regidora de Cooperació Internacional, Maria Josep Soriano, va participar amb un vídeo on agraïa el premi en nom de l’ajuntament i afermava la voluntat d’avançar **«cap a un model de contractació sostenible que incloga criteris ètics e incremente les clàusules de responsabilitat social, mediambiental i de comerç just en la contractació pública».** En este sentit, l’ajuntament de Sagunt ha col·laborat en nombroses ocasions amb la tenda de comerç just de la nostra localitat, amb la que manté una estreta relació de comunicació constant i intercanvi de projectes i experiències. **«Ara mateix, s’està intentat aconseguir el títol de Ciutat pel Comerç Just, la qual cosa serà una gran fita per a Sagunt i faria que avançarem conjuntament en el foment i la sensibilització de la societat cap a un consum de més productes de comerç just».**

  

També, Carles Xavier López, representant de la “La Tenda de Tot el Món”, va agrair el premi fent una exhaustiva exposició dels objectius i accions que s’hi porten a terme en el municipi respecte al foment i sensibilització del comerç just. 

Les altres ciutats guardonades han sigut: León, amb la candidatura “Iniciatives innovadores de sensibilització i educació en consum responsable i comerç just, ètic i sostenible, Alcorisa (Terol), amb la candidatura “Iniciatives de suport a la producció i comerç local, ecològic i just” i, finalment, Còrdova, amb “accions de suport o col·laboració directa amb productors i productes de Comerç Just”.

​

*   [](http://www.facebook.com/sharer.php?u=https://aytosagunto.es/va/actualitat/sagunt-es-guardonada-en-el-primer-concurs-estatal-de-ciutats-i-pobles-pel-comerc-just-etic-i-sostenible/ "Facebook")
*   [](http://twitter.com/share?url=https://aytosagunto.es/va/actualitat/sagunt-es-guardonada-en-el-primer-concurs-estatal-de-ciutats-i-pobles-pel-comerc-just-etic-i-sostenible/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-es-guardonada-en-el-primer-concurs-estatal-de-ciutats-i-pobles-pel-comerc-just-etic-i-sostenible/ "Linked In")
*   [](mailto:?body=https://aytosagunto.es/va/actualitat/sagunt-es-guardonada-en-el-primer-concurs-estatal-de-ciutats-i-pobles-pel-comerc-just-etic-i-sostenible/)